EU Info KUTAK – 05.11.2015.

# PRIPREMIMO PROJEKTNE PRIJEDLOGE ZA FINANCIRANJE IZ EUROPSKOG SOCIJALNOG FONDA

***U najavi do kraja godine otvaranje više natječaja iz Operativnog programa „Učinkoviti ljudski potencijali“ 2014-2020.***

Ministarstvo rada i mirovinskog sustava u suradnji sa ugovorenim konzultantima provodi diljem RH radionice kojima je cilj predstaviti primjenu Operativnog programa „Učinkoviti ljudski potencijali“ kako bi lokalni dionici imali uvid i pravovremenu informaciju o mogućnostima financiranja provedbe lokalnih strategija u području socijalne problematike s naglaskom na: **nezaposlenost, socijalno uključivanje, obrazovanje, promociju zdravlja, podršku razvoju civilnog društva i socijalno poduzetništvo**;

Natječaji će se objavljivati prema četiri prioriteta i to: 1. poticanju visoke zapošljivosti i mobilnosti radne snage; 2. socijalnom uključivanju i unapređenju socijalnih usluga; 3. obrazovanju i cjeloživotnom učenju; 4. dobrom upravljanju namijenjenom civilnom sektoru i tijelima javne uprave.

Upravljačko tijelo zaduženo za operativno provođenje je Ministarstvo rada i mirovinskog sustava, koje ima svoja posrednička tijela za provedbu, ovisno o tome iz kojeg sektora je objavljen pojedini javni poziv. Ovdje se radi o ministarstvima: turizma, kulture, obrazovanja i sporta, rada i mirovinskog sustava i drugima.

Godišnji planovi objava natječaja za ovaj Operativni program se objavljuju za svaku godinu, tako da je u najavi do kraja godine još otvoriti nekoliko natječaja, dok će za 2016.godinu biti objavljivani okvirni planovi do kraja prvog kvartala na stranicama: www.strukturnifondovi.hr i stranicama ESF fonda: [www.esf.hr](http://www.esf.hr/);

Do sada je na području Bjelovarsko-bilogorske županije bio popriličan broj projekata koji su uspješno prijavljeni i odobreni za financiranje iz ESF fonda. Ovo je i njima poziv da se pripreme i razvijaju nove projekte potrebne za jačanje i razvoj programa šire zajednice, obzirom da sada posjeduju iskustvo, reference i time stječu dodatne bodove pri ocjenjivanju projektnih prijedloga.

Kao najavu pojedinih natječaja možemo istaknuti teme/operacije:

- nezaposlenost mladih, - jačanje kapaciteta loklanog partnerstva za povećanje zaposlenosti najranjivijih skupina, - aktivno uključivanje kroz kulturne aktivnosti, - povećanje zapošljivosti ranjivih skupina u turizmu i ugostiteljstvu, - unapređenje socijalnih usluga, - promocija i poboljšanje zdravstvenih usluga, - projekti jačanja društvenog poduzetništva, - povećanje upotrebe IKT tehnologije u školama, - unapređenje strukovnog obrazovanja i osposobljavanja, - unapređenje visokog obrazovanja, - razvoj organizacija civilnog društva, i promocija socijalnog dijaloga.

Adela Zobundžija, projekt menadžer

Pro Konzalting d.o.o. Bjelovar / A. Mihanovića 8c